advantage of weather to mustard crop Video : मौसम अनुकूल, सरसों-गेहूं को फायदा Patrika Hindi
advantage of weather to mustard crop
Publish: Dec, 07 2017 09:38:44 (IST)
- अमृत का काम कर रही ओस की बूंदें
क्षेत्र में मौसम अनुकूल होते ही सरसों के फूलों से खेत महकने लगे हैं। अगेती और पछेती सरसों का बिजान पूरा होने के बाद इस समय दोनों ही समय बिजाई की गई फसल बढ़वार पर होती है। बढ़वार के लिए 20 से 22 डिग्री सेंटीग्रेड तापमान सही माना गया है, जो इस समय चल रहा है। वहीं रात के समय आ रही ओस रुपी बूंदे पानी की जरुरत को पूरा करती है। रबी सीजन का आगाज ही श्रीगंगानगर क्षेत्र में सरसों की फसल से होता है। जिले में इस वर्ष 2.25 लाख हेक्टेयर क्षेत्रफल के मुकाबले 1.90848 लाख हेक्टेयर में सरसों का बिजान किया गया है।
राजस्थान नंबर वन
भारतवर्ष में राजस्थान सरसों में अग्रणी है। इसमें क्षेत्रफल, उत्पादन, उत्पादकता तीनों ही क्षेत्रों में राजस्थान का नंबर वन है। इसका बीज गुणन अनुपात भी सबसे बढिय़ा है। फर्टीलाइजर की अगर बात करें तो ये न के बराबर डलती है। न्यूनतम समर्थन मूल्य वाली फसलों में सरसों को शामिल किया गया है।
सरसों की फसल इस समय फूलों पर है, इसको बीस से बाइस डिग्री सेंटीग्रेड तापमान की जरुरत होती है। अनुकूल मौसम के कारण अच्छी बढ़वार हो रही है। उत्पादन पर भी अच्छा असर होने की उम्मीद है। ओस सरसों के साथ गेहूं और अन्य फसलों के लिए भी फायदेमंद है।
मिलन्द सिंह, कृषि अनुसंधान अधिकारी शस्य।
crop farmers fog mustard crop Sowing Area Sriganganagar
crop farmers fog mustard crop Sowing Area Sriganganagar temperature